

Nr. 14151/6920/\_\_\_\_\_\_.2016

**PROIECT DECIZIA ETAPEI DE ÎNCADRARE**

**Nr. \_\_\_ din \_\_\_\_\_\_\_\_.2016**

Ca urmare a solicitării de emitere a acordului de mediu adresate de **S.C. FDEE Electrica Distribuție Muntenia Nord – SDEE Târgoviște** cu sediul în municipiul Târgoviște, str. Calea Domnească, nr. 236, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 14151 din 19.11.2015, în baza Hotărârii Guvernului nr. **445/2009** privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data 04.02.2016, că proiectul de investiție, **”*Modernizare LEA 20 kV Ulmi”***, propus a fi amplasat în municipiul Târgoviște; comuna Ulmi, județ Dâmbovița **nu se supune evaluării impactului asupra mediului si nu se supune evaluării adecvate.**

**Justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, Anexa nr. 2, art.13, lit. a.;

- impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane ;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

a) ***mărimea proiectului***:

Prin acest proiect se vor realiza următoarele lucrări:

 Se va monta un PTAB 20/0,4 kV in vecinătatea ST 110/20/6 kV V. VOIEVOZILOR, ce va fi echipat cu 3 buc. celule linie si 1 buc. celula trafo. In PA 1011 si PTAB 1313 se vor monta cate 1 buc. celule linie, astfel încât, pe LES 20 kV ieșire din ST 110/20/6 kV V. VOIEVOZILOR sa fie preluate: PA 1011, PTAB 1313 si tronsonul LEA 20 kV intre stâlpii nr. 26 si 64, iar tronsonul LEA 20 kV ULMI, intre stâlpii nr. 1 si 25, sa fie preluat din PTAB proiectat.

 Achiziția, prelucrarea si teletransmisia de date va fi realizata prin RTU ce va fi montat in PTAB proiectat si prin RTU-urile existente in PA 1011 si PTAB 1313.

Pentru aceasta sunt necesare urmatoarele lucrari:

**I. LUCRARI MT**

* **LES MT SI PTAB:**
* 1. pozare LES 20 kV (linie electrica subterana), L = 120 m, intre ST 110/20/6 kV VALEA VOIEVOZILOR pana la PTAB proiectat;

2. montare PTAB (post de transformare in anvelopa de beton) 20/0,4 kV – 400 kVA, echipat cu celule modulare cu actionare din interior, amplasat in domeniul public;

3. pozare LES 20 kV, L = 230 m, intre PTAB proiectat si stalpul nr. 1 tip SC 15014 existent in LEA 20 kV ULMI;

4. pozare LES 20 kV, L = 701 m, intre PTAB proiectat si PA (punct de alimentare) 1011 CICOM;

5. interceptare LES 20 kV existenta intre PA 1011 CICOM si stalpul nr. 7 bis al racordului la PTAB 1313 Complex Turistic de Natatie Baza Crizantema, mansonarea acestuia cu cablu proiectat, L = 120 m si racordare in PTAB 1313;

6*.* pozareLES 20 kV**,** L = 570 m, din PTAB 1313 pana la stalpul nr. 26 al LEA 20 kV ULMI.

* **LEA MT:**
1. demontare LEA 20 kV Derivatie la PTAB 1313 Complex Turistic de Natatie Baza Crizantema din LEA 20 kV ULMI (10 buc. stalpi si 1527 m conductoare OLAl 35/6 mm2), de la stalpul nr. 24 (1) pana la stalpul nr. 10 inclusiv;
2. inlocuire conductoare pe axul LEA 20 kV, tip OLAl 50/8 mm2, L = 7974 m, cu cablu tip TA2X(FL)2Y-OL 3 x 50 + 50 OL, L = 2971 m, intre stalpul nr. 26 si stalpul nr. 64;
3. inlocuire 4 buc. stalpi: nr. 26, 27, 30 si 52, cu stalpi tip: SE 9 – 3 buc. (stalpii nr.: 26, 27 si 52) si SE 8 – 1 buc. (stalpul nr. 30);
4. refacere 11 buc. prize de pamant: 9 buc. tip D3 (la stalpii nr.: 30, 32, 33, 46, 52, 58, 61, 63 si 64) si 2 buc. tip D2 (la stalpii nr. 26 si 27);

**II. LUCRARI JT**

* **LES JT – PTAB proiectat:**
1. realizarea unui circuit (C2) din PTAB pr., L = 45 m, pana la stalpul nr. 1 tip SC 10002 existent si preluare consumatori str. Gimnaziului spre sediul S.D. Targoviste;
2. realizarea unui circuit (C3) din PTAB pr., L = 45 m, pana la stalpul nr. 1 existent si preluare consumatori str. Gimnaziului spre A.P.M. Dambovita;
3. realizarea unui circuit (C4) din PTAB pr., L = 45 m, pana la stalpul nr. 1 existent si preluare consumatori tronson 3 - 9;
4. realizarea unui circuit (C5) din PTAB pr., L = 157 m, pana la firida generala tip E2-6 proiectata la sediul CE MT JT Targoviste (alimentare de rezerva);
* **LEA 0,4 kV – PTAB proiectat:**
1. montare conductoare torsadate tip T2X 50OLAl + 3 x 50 mm2, L = 131 m, pe stalpii existenti (C4), pe tronsonul 2’ – 3 si preluare consumatori tronsonul 3-9;

2. prize de pamant cu Rp < 4 ohm: 4 buc. (stalpii nr. 1, 6, 7 - C1 si nr. 1 – C3);

* **LEA 0,4 kV – PTA 1177 OGA:**

1. demontare conductoare torsadate tip TYIR 50 OLAl + 3 x 50 mm2 (C3 din PTA 1177 OGA), pe tronsonul PTA – nodul 3, L = 375 m;

2. inlocuire conductoare TYIR 50 OLAl + 1 x 50 mm2, L = 146 m (C3 din PTA 1177 OGA, pe tronsonul 1-2), cu conductoare TYIR 50 OLAl + 3 x 50 mm2, L = 159 m (refolosite), cu preluarea consumatorilor existenti pe Calea Ialomitei;

3. inlocuire stalp SC 10001 (nr. 11 – PTA 1177 – C2) cu stalp SC 10002 si plantare stalp SC 10005 – 1 buc. (nr. 11 – PTA 1177 – C3);

4. prize de pamant cu Rp < 4 ohm: 2 buc. (stalpii nr. 11 – C2 si 11 – C3).

**III. LUCRARI TELECOMUNICATII:**

1. montare cablu FO, L total  = 2478 m, astfel:

- 618 m – intre PTAB 1313 si stalpul nr. 1, subteran, in acelasi profil cu LES MT;

- 120 m – intre ST VALEA VOIEVOZILOR si PTAB pr. subteran, in acelasi profil cu LES MT, ;

- 690 m – intre PTAB pr. si PA 1011 subteran, in acelasi profil cu LES MT ;

- 1050 m – intre PA 1011 CICOM si PTAB 1313, aerian, pe stalpii existenti;

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: Terenul pe care se realizează investiţia se află în intravilanul și extravilanul UAT Târgoviște și Ulmi ce aparține domeniului public al municipiului târgoviște și comunei Ulmi; categoria de folosință: căi de comunicații.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

 c) zonele montane şi cele împădurite: nu este cazul;

 d) parcurile şi rezervaţiile naturale: nu este cazul;

 e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul - lucrările propuse se află într-o zonă cu locuinţe individuale;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local pe perioada execuţiei proiectului;

 d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului:***

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

**Pentru organizarea de şantier:**

- organizarea de şantier se va face numai în culoarul de lucru din suprafaţa reprezentând traseul liniei electrice, zona frontului de lucru va fi semnalizată prin mijloace corespunzătoare de avertizare;

- utilajele şi muncitorii se vor deplasa zilnic la locul de execuţie al lucrării;

- materialele necesare executării lucrărilor de îmbunătăţire se vor pune în operă în aceeaşi zi;

- asigurarea materialelor necesare execuţiei lucrării se va face de la distribuitori autorizaţi;

- accesul la lucrările propuse se va face pe drumurile publice de interes local existente în zonă;

**Protecţia apelor**

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform HG nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;

- depozitarea materialelor de construcţie se va face în zone special amenajate pe amplasament, fără a se afecta circulaţia în zona lucrărilor;

- la terminarea lucrărilor de execuţie se va aduce terenul afectat, la starea iniţială sau la o stare care să permită utilizarea ulterioară fără să fie compromise funcţiile sale ecologice naturale;

**Protecţia aşezărilor umane**

- se vor respecta normativele tehnice privind delimitarea zonelor de protecţie şi de siguranţă între conductorul LEA şi clădiri;

- se va asigura scoaterea automata de sub tensiune a instalaţiilor în caz de defect;

- se va realiza inscripţionarea stâlpilor cu indicatoare de interdicţie a atingerii conductoarelor chiar căzute la pământ; ­ asigurarea scoaterii automate de sub tensiune a instalaţiilor in caz de defect;

- respectarea gabaritelor şi distanţelor normate faţă de sol, construcţii şi alte instalaţii;

**Modul de gospodărire a deşeurilor**

* + deşeurile reciclabile rezultate în urma lucrărilor de construire (materiale plastice, materiale feroase şi neferoase, cabluri) se vor colecta selectiv prin grija executantului lucrării si predate la firme specializate în valorificarea/eliminarea lor;
	+ conform HG nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei; se va curăţa amplasamentul de toate tipurile de deşeuri generate pe perioada realizări proiectului;

* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* buna funcţionare a utilajelor;
* modul de depozitare a materialelor de construcţie, al deşeurilor/ valorificare şi monitorizarea cantităţilor de deşeuri generate;
* respectarea normelor de securitate, respectiv a normelor de securitate a muncii;
* respectarea măsurilor de reducere a poluării;
* refacerea la sfârşitul lucrărilor a zonelor afectate;

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

 ***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii .***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată*** .

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE**

Întocmit,

 consilier Florian **STĂNCESCU**